ເປັນທີ່ຄາດກັນວ່າ ທ່ານອາລາວີ ຈະເລີ້ມເຈຣະຈາຫາຣື ກ່ຽວກັບ ການຈັດຕັ້ງ ຣັຖບານປະສົມ ໃນອີຣັກ
ຂ່າວສຳຄັນອື່ນໆ: ຜູ້ນຳອົງການນາໂຕ້ ຊົມເຊີຍ ສົນທິສັນຍາ ຫລຸດກຳລັງອາວຸດ ລະຫວ່າງສະຫະຣັດ ກັບຣັດເຊັຽ; ປະທານາທິບໍດີ ເກົາຫລີໃຕ້ ສັ່ງໃຫ້ສືບສວນ ກ່ຽ
ເປັນທີ່ຄາດກັນວ່າ ອະດີດ ນາຍົກຣັຖ ມຸນຕຣີອີຣັກທ່ານ AYAD ALLAWIຈະເລີ້ມ ການເຈຣະຈາຫາຣືເພື່ອຈັດຕັ້ງ ຣັຖບານປະສົມ ຫລັງຈາກຜົນການນັບຄະແນນສຽງຂັ້ນຕົ້ນໂດຍ ເຕັມ ສະແດງໃຫ້ເຫັນວ່າ ກຸ່ມພັນທະມິດຂອງ ທ່ານ ໄດ້ຮັບບ່ອນນັ່ງຫລາຍກວ່າໝູ່ ໃນການ ເລືອກຕັ້ງ ສະພາແຫ່ງຊາດຢູ່ອີຣັກ ຊຶ່ງມີຂຶ້ນໃນ ຕົ້ນເດືອນນີ້ ທ່ານ ALLAWI ກ່າວວ່າກຸ່ມພັນ ທະມິດ IRAQIYA ຂອງທ່ານແມ່ນເປີດກວ້າງ ທີ່ຈະເຈຣະຈາຫາຣື ກັບທຸກໆກຸ່ມແລະວ່າພວກ ເຮົາຈະຮ່ວມກັນຝັງການແບ່ງພັກແບ່ງພວກທາງການເມືອງທີ່ເປັນໄປຕາມນິກາຍສາສນາ ໃນຖານະທີ່ເປັນຜູ້ໄດ້ຮັບຄະແນນສຽງ ຫຼາຍກວ່າໝູ່ນັ້ນ ທ່ານ ALLAWI ຈຶ່ງໄດ້ຮັບເວລາ 30 ມື້ໃຫ້ຈັດຕັ້ງ ຣັຖບານຊຸດຕໍ່ໄປຂອງອີຣັກ ຖ້າຫາກທ່ານບໍ່ສາມາດກະທຳໄດ້ປະທາ ນາທິບໍດີ JALAL TALABANI ກໍຈະເລືອກເອົາ ຜູ້ນຳຂອງກຸ່ມການເມືອງອື່ນໃຫ້ເປັນຜູ້ ຈັດຕັ້ງຣັຖບານ ສ່ວນນາຍົກຣັຖມຸນຕຣີ ທີ່ສະມັກເຂົ້າແຂ່ງຂັນເອົາຕຳແໜ່ງຕື່ມອີກ ຂອງ ອີຣັກ ທ່ານ NOURI AL-MALIKI ກ່າວວ່າ ທ່ານຈະບໍ່ຍອມຮັບເອົາຜົນຂອງການ ນັບ ບັດຄະແນນສຽງ ທີ່ມີການປະກາດ ໃນມື້ວານນີ້ ຊຶ່ງທ່ານເວົ້າວ່າພັກຣັຖບານປະສົມນິຍົມ ສາສນາອິສລາມ ນິກາຍຊີີໄອທ໌ຂອງທ່ານ ໄດ້ຊະນະບ່ອນນັ່ງ 89ບ່ອນ ປະທານາທິບໍດີເກົາຫລີໃຕ້ທ່ານ LEE MYUNG BAK ໄດ້ສັ່ງໃຫ້ເຈົ້າໜ້າທີ່ ທຳການສືບສວນ ຢ່າງວ່ອງໄວແລະລະອຽດ ກ່ຽວກັບການຫລົ້ມ ຂອງກຳປັ່ນ ກອງທັບເຮືອ ເກົາຫລີໃຕ້ລຳນຶ່ງໃກ້ໆບໍຣິເວນຊາຍແດນ ທີ່ ມີການຂັດແຍ້ງ ໃນເຂດທະເລເຫລືອງ ທ່ານ LEE ເວົ້າວ່າຄວນມີການພິຈາຣະນາເບິ່ງ ທຸກໆຊ່ອງທາງທີ່ເປັນໄປໄດ້ ຢູ່ໃນກອງປະຊຸມ ສຸກເສີນຊຶ່ງມີຂຶ້ນໃນຕອນເຊົ້າຂອງວັນເສົາມື້ນີ້ ເຈົ້າໜ້າທີ່ ເກົາຫລີໃຕ້ໄດ້ເລີ້ມຊອກຄົ້ນຫາ ພວກລູກເຮືອ 46 ຄົນ ຂອງກຳປັ່ນຣົບ ລຳດັ່ງກ່າວທີ່ຍັງຫາຍສາບສູນຢູ່ນັ້ນ ຫົວໜ້າເສນາທິການປະສົມຂອງກອງທັບເກົາຫລີໃຕ້ ກ່າວວ່າ ພວກກູ້ພັຍ ສາມາດຊ່ອຍຊີວິດ ພວກລູກເຮືອ ຫລາຍເຖິງ 58 ຄົນຂອງຈຳນວນ ທັງໝົດ 104 ຄົນ ທີ່ຢູ່ເທິງກຳປັ່ນໄວ້ໄດ້ ເວລາເຫດຣະເບີດໄດ້ພາໃຫ້ເກີດຮູ ຢູ່ໃນລຳໂຕ ດ້ານຫລັງ ຂອງກຳປັ່ນ ເຈົ້າໜ້າທີ່ຮັກສາຄວາມສະງົບເວົ້າວ່າ ບໍ່ມີຮ່ອງຮອຍໃດໆສະແດງ ໃຫ້ເຫັນວ່າ ເກົາຫລີເໜືອ ມີສ່ວນພົວພັນນຳແລະການຫລົ້ມ ຂອງກຳປັ່ນ CHEONAN ທີ່ມີຂນາດຂັບນ້ຳ 1 ພັນ 200 ໂຕນນັ້ນອາດມີສາເຫດມາຈາກເຫດຣະເບີດພາຍໃນກຳປັ່ນ ຜູ້ນຳຂອງອົງການ NATOກ່າວຊົມເຊີຍຍົກຍ້ອງ ຂໍ້ຕົກລົງສະບັບ ໃໝ່ ກ່ຽວກັບ ການຄວບຄຸມອາວຸດລະຫວ່າງ ສະຫະຣັດ ກັບຣັດເຊັຽ ໃນຄຳປາສັຍຕໍ່ກອງປະ ຊຸມວ່າດ້ວຍຄວາມໝັ້ນຄົງທີ່ນະຄອນ BRUS- SELS ໃນວັນເສົາມື້ນີ້ ທ່ານ ANDERS FOGH RASMUSSEN ກ່າວວ່າສົນທິສັນ ຍາສະບັບໃໝ່ດັ່ງກ່າວ ອາດຈະກໍ່ໃຫ້ເກີດການ ຮ່ວມມືເພີ້ມຕື່ມລະຫວ່າງຣັດເຊັຽ ແລະບັນດາ ປະເທດ ໃນອົງການ NATO ສ່ວນປະທານາ ທິບໍດີ ສະຫະຣັດທ່ານ BARACK OBAMA ກ່າວໃນມື້ວານນີ້ວ່າ ສະຫະຣັດ ແລະຣັດເຊັຽໄດ້ຮັບເອົາຂໍ້ຕົກລົງຄວບຄຸມອາວຸດ ໃນຂອບ ເຂດທີ່ກວ້າງຂວາງທີ່ສຸດໃນຮອບເກືອບ ສອງທົສວັດ ສົນທິສັນຍາ ຫລຸດອາວຸດນິວເຄລັຽ ທີ່ສຳຄັນສະບັບນີ້ຈະຕັດ ຈຳນວນອາວຸດນິວເຄລັຽ ທີ່ສາມາດຍິງໄດ້ ໃນໄລຍະໄກທີ່ມະຫາ ອຳນາດນິວເຄລັຽທີ່ໃຫຍ່ທີ່ສຸດ ທັງສອງຂອງໂລກ ຈະສົ່ງເຂົ້າ ປະຈຳການນັ້ນ ລົງປະມານ 1 ສ່ວນສາມ ສະພາສູງ ຂອງສະຫະຣັດ ແລະສະພາແຫ່ງຊາດ ຣັດເຊັຽ ຕ້ອງໄດ້ໃຫ້ ສັຕ ຍາບັນຕໍ່ສົນທິສັນຍາດັ່ງກ່າວ ທະຫານອິສ ຣາແອລ2 ຄົນແລະມືປືນປາແລສໄຕນ໌ 4 ຄົນ ໄດ້ເສັຽຊີວິດໃນການປະທະກັນ ໃນບໍຣິເວນຊາຍ ແດນທີ່ຕິດກັບເຂດກາຊາ ຊຶ່ງປົກຄອງໂດຍກຸ່ມ ຫົວຮຸນແຮງຮາມັສ ໃນຄວາມຮຸນແຮງ ທີ່ຮ້າຍ ແຮງສຸດ ນັບແຕ່ທະຫານອິສຣາແອລໄດ້ບຸກເຂົ້າ ໄປໃນເຂດດັ່ງກ່າວເມື່ອ 2ປີກວ່າຜ່ານມາແລ້ວ ນັ້ນ ການຍິງຕໍ່ສູ້ກັນ ໄດ້ຣະເບີດຂຶ້ນ ໃນວັນສຸກ ວານນີ້ຫລັງຈາກທະຫານອິສຣາແອລ ໄດ້ແນມ ເຫັນ ພວກມືປືນປາແລສໄຕນ໌ ພາກັນວາງຣະເບີດໃສ່ບໍຣິເວນຊາຍແດນ ໃນເຂດກາຊາ ນາຍພົນ YOAV GALANT ຂອງອິສຣາແອລກ່າວຕໍ່ພວກນັກຂ່າວວ່າ ທະຫານອິສຣາ ແອລໄດ້ຂ້າມຊາຍແດນເຂົ້າໄປເພື່ອທຳລາຍຣະເບີດ ແລະໄດ້ຖືກດັກສະກັດໂຈມຕີ ການ ຕໍ່ສູ້ກັນຢ່າງດຸເດືອດໄດ້ເກີດຂຶ້ນ ຕິດຕາມມາ ມີທະຫານອິສຣາແອລ 2 ຄົນ ໄດ້ຮັບບາດ ເຈັບໃນການປະທະກັນຄັ້ງນີ້ ການຕໍ່ສູ້ກັນທີ່ວ່ານີ້ ແມ່ນຮ້າຍແຮງສຸດ ຢູ່ໃນເຂດກາຊານັບ ແຕ່ທະຫານອິສຣາແອລ ໄດ້ບຸກເຂົ້າໄປ ໃນເຂດກາຊາ ໃນຕອນທ້າຍປີ 2008 ກຸ່ມຫົວ ຮຸນແຮງຮາມັສກ່າວວ່າ ກຳລັງຂອງຕົນໄດ້ຣະດົມຍິງເຂົ້າໃສ່ຫລັງຈາກທະຫານອິສຣາແອລ ຂ້າມຊາຍແດນ ແລະບຸກເລິກເຂົ້າໄປ ໃນເຂດກາຊາ 500 ແມັດ ສານແຫ່ງນຶ່ງຂອງອາຟຣິກາໃຕ້ ໄດ້ປະກາດໃຫ້ເພງຕໍ່ຕ້ານການແບ່ງແຍກ ເຊື້ອ ຊາດຜິວພັນອາພາເທ່ ທີ່ຮຽກຮ້ອງໃຫ້ ຜູ້ຄົນຂ້າ ຊາວ BOERນັ້ນ ເປັນເພງທີ່ຂັດຕໍ່ ຣັຖທັມມະ ນູນ ພັກສະພາຄອງແກຣັສແຫ່ງຊາດອາຟຣິກາ ຫລືANC ຊຶ່ງເປັນພັກຣັຖບານ ຂອງອາຟຣິກາ ໃຕ້ ກ່າວວ່າ ຕົນຮູ້ສຶກເສັຽໃຈກ່ຽວກັບການຕັດ ສິນຂອງສານ ໃນມື້ວັນສຸກວານນີ້ ແລະປະກາດ ວ່າຈະຂໍອຸທອນກ່ຽວກັບເຣື່ອງດັ່ງກ່າວ ໃນຖແລງ ການສະບັບນຶ່ງ ທີ່ນຳອອກເຜີຍແຜ່ນັ້ນພັກ ANCກ່າວວ່າ ເພງທີ່ວ່ານີ້ ເປັນພາກສ່ວນນຶ່ງ ຂອງປະ ວັດສາດ ແລະມູນເຊື້ອຂອງອາຟຣິກາໃຕ້ ເພງນີ້ໄດ້ເວົ້າເຖິງ ພວກຊາວໄຮ່ຊາວສວນຜິວ ຂາວ ອາຟຣິການເນີຊຶ່ງເປັນຊົນກຸ່ມນ້ອຍ ໃນອາຟຣິກາໃຕ້ ແຕ່ພວກຜູ້ນຳເຂົາເຈົ້າ ເປັນຜູ້ບໍ ຣິຫານອຳນາດການປົກຄອງ ແບ່ງແຍກເຊື້ອຊາດຜິວພັນ ອາພາເທ່ ທີ່ໂຫດຮ້າຍປ່າເຖື່ອນ ເມື່ອໄວໆມານີ້ ໄດ້ມີການຮ້ອງເພງດັ່ງກ່າວ ໃນທີ່ສາທາຣະນະໂດຍຜູ້ນຳຊາວໜຸ່ມທີ່ເປັນບັນ ຫາຖົກຖຽງໂຕ້ແຍ້ງ ຂອງພັກ ANC ນາຍ JULIUS MALEMA ເພງດັ່ງກ່າວໄດ້ສ້າງ ຄວາມບໍ່ພໍໃຈ ແລະພາໃຫ້ມີການປະທ້ວງ ຈາກພັກຝ່າຍຄ້ານແລະຊົນກຸ່ມນ້ອຍຕ່າງໆ ທີ່ເວົ້າວ່າ ມັນຍຸແຍ່ໃຫ້ເກີດ ຄວາມຮຸນແຮງຕໍ່ພວກ ຊາວໄຮ່ຊາວສວນຜິວຂາວ ຜູ້ນຳທະຫານຂອງມຽນມາ ໄດ້ເຕືອນໃນ ວັນເສົາມື້ນີ້ກ່ຽວກັບການໂຄສະນາຫາສຽງໃນການ ເລືອກຕັ້ງທີ່ສ້າງຄວາມແຕກແຍກແລະໃສ່ຮ້າຍປ້າຍ ສີກັນ ໃນຄຳປາສັຍ ເນື່ອງໃນໂອກາດວັນກອງທັບ ແຫ່ງຊາດປະຈຳປີນັ້ນ ນາຍ ພົນອະວຸໂສ THAN SHWE ກ່າວວ່າ ການໂຄສະນາຫາສຽງ ທີ່ບໍ່ຖືກ ຕ້ອງຫລືບໍ່ເໝາະສົມນັ້ນ ຕ້ອງໄດ້ມີການຫລີກລ້ຽງ ຜູ້ນຳຣັຖບານທະຫານມຽນມາໄດ້ກ່າວຄຳປາສັຍຕໍ່ ພວກທະຫານ ຈຳນວນຫລາຍພັນຄົນ ຢູ່ທີ່ບໍຣິເວນສວນສນາມໃນນະຄອນຫລວງ NAYPYIDAW ທີ່ສອກຫລີກຫ່າງໄກ ເຖິງແມ່ນທ່ານ ບໍ່ໄດ້ປະກາດໃຫ້ຊາບກ່ຽວກັບວັນເວລາ ໃນການເລືອກຕັ້ງກໍຈິງ ແຕ່ນາຍພົນ THAN SHWE ເວົ້າວ່າການເລືອກຕັ້ງໃນປີນີ້ ແມ່ນເປັນພຽງ ການເລີ້ມຕົ້ນທໍ່ນັ້ນ ຂອງຂັ້ນຕອນໃນການເສີມສ້າງ ປະຊາທິປະໄຕ ພັກສັນນິບາດແຫ່ງຊາດ ເພື່ອປະຊາທິປະໄຕ ຂອງທ່ານນາງອອງຊານຊູຈີ ຊຶ່ງເປັນພັກຝ່າຍຄ້ານ ຂອງມຽນມານັ້ນ ເປັນຜູ້ໄດ້ຮັບໄຊຊະນະໃນການເລືອກຕັ້ງ ປີ 1990 ແຕ່ພວກທະຫານ ໄດ້ປະຕິເສດ ບໍ່ຍອມມອບອຳນາດໃຫ້ ພວກປະທ້ວງ ຕໍ່ຕ້ານຣັຖບານເສື້ອແດງ ຈຳນວນຫລາຍສິບພັນຄົນໄດ້ພາກັນໂຮມຊຸມ ທີ່ນະຄອນຫລວງ ຂອງໄທອີກ ໃນວັນເສົາມື້ນີ້ ດ້ວຍການຂູ່ວ່າຈະຂັບໄລ່ທະຫານ ຈຳນວນ ຫຼາຍພັນຄົນ ທີ່ຍາມຮັກສາການໃນເຂດເມືອງ ເກົ່າ ຂອງບາງກອກ ພວກປະທ້ວງ ທີ່ທວງໃຫ້ ຈັດການເລືອກຕັ້ງຄັ້ງໃໝ່ ໄດ້ໄປໂຮມຊຸມນຸມກັນ ຢູ່ຫລາຍໆຈຸດໃນເຂດສູນກາງ ຄຸ້ມປະວັດສາດ ຂອງບາງກອກ ແລະຂູ່ວ່າ ຈະທຳລາຍເຄື່ອງກີດ ຂວາງທີ່ເຮັດດ້ວຍໜາມໝາກຈັບ ຈຶ່ງເຮັດໃຫ້ ພວກທະຫານ ຖອນອອກໄປ ເພື່ອຫລີກລ້ຽງບໍ່ ໃຫ້ເກີດການປະທະກັນຂຶ້ນ ກຸ່ມທີ່ເອີ້ນວ່າພວກເ ສື້ອແດງໄດ້ພາກັນຂີ່ຣົດຈັກ ແລະຣົດກະບະ ໄປຕາມຖນົນຫົນທາງ ສາຍຕ່າງໆ ໃນບາງກອກໃນວັນສຸກວານນີ້ ເພື່ອຊັກຊວນໃຫ້ ປະຊາຊົນ ໄປຮ່ວມການໂຮມຊຸມນຸມ ກຳລັງຕໍ່ຕ້ານຣັຖບານ ໄດ້ມີການເຂົ້າຮ່ວມສົມທົບ ໂດຍສະມາຊິກ ຂອງພັກເພື່ອໄທຊຶ່ງເປັນພັກຝ່າຍຄ້ານ ທີ່ໄດ້ພາກັນຈັດການສະແດງລໍ້ລຽນ ກ່ຽວກັບການອະພິປາຍບໍ່ໄວ້ວາງໃຈ ນາຍົກຣັຖມຸນຕຣີອະພິຊິດ ເວດຊາຊີວະ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ